44. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 43 της 17/22 Ιαν. 1969 (ΦΕΚ Α΄ 9) Περί των μεταφερομένων εις το Υπουργείον Δημοσίας Τάξεως Υπηρεσιών και θέσεων της Αγροφυλακής κλπ.». Έχοντες υπ’ όψιν:1)Τας διατάξεις της παρ. 5 του άρθρ. 36 και της παρ. 1 του άρθρ. 37 του Ν.Δ. 1/1968 «περί Υπουργικού Συμβουλίου και Υπουργείων», 2)την υπ’ αριθ. 653/6.12.1968 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ’ αριθ.867/18.12.1968 γνωμοδότησιν του Συμβουλίου της Επικρατείας, προτάσει των Ημετέρων Πρωθυπουργού και Υπουργών Εσωτερικών και Δημοσίας Τάξεως, απεφασίσαμεν και διατάσσομεν: Άρθρ.1.-1.Αι κατά την παρ. 5 του άρθρ. 36 του Ν.Δ. 1/1968 μεταφερόμεναι εκ του Υπουργείου Εσωτερικών εις το Υπουργείον Δημοσίας Τάξεως υπηρεσίαι Αγροφυλακής καθορίζονται ως ακολούθως: α)Η Διεύθυνσις Αγροφυλακής. β)Αι Διοικήσεις Αγροφυλακής και γ)Τα Αγρονομεία. Σελ. 74,62(β) 356-062 Άρθρ.2.-1.Άπασαι αι υπό της κειμένης νομοθεσίας προβλεπόμεναι θέσεις του προσωπικού της Αγροφυλακής και των οργάνων αυτής μεταφέρονται ωσαύτως εις το Υπουργείον Δημοσίας Τάξεως. 2.Το κατά την δημοσίευσιν του κατά τα ανωτέρω 1/1968 Ν.Δ/τος «περί Υπουργικού Συμβουλίου και Υπουργείων» υπηρετούν πάσης φύσεως προσωπικόν των μεταφερομένων ως άνω υπηρεσιών και θέσεων μετατάσσεται εις το Υπουργείον Δημοσίας τάξεως. Άρθρ.3.-1.Η Αγροφυλακή εξακολουθεί διεπομένη υπό του Ν.Δ. 3030/1954 «περί Αγροφυλακής», ως τούτο ετροποποιήθη και συνεπληρώθη μεταγενεστέρως και υπό των εις εκτέλεσιν αυτού εκδοθέντων Β.Δ/των. 2.Όπου εν τω Ν.Δ. 3030/1954 «περί Αγροφυλακής» και τη λοιπή κειμένη νομοθεσία αναφέρεται ο Υπουργός των Εσωτερικών ως αρμόδιος επί των θεμάτων της Αγροφυλακής, νοείται εφεξής ο Υπουργός Δημοσίας Τάξεως. Άρθρ.4.-Παρά τω Υπουργείω Δημοσίας Τάξεως συνιστώνται κατά τας κειμένας διατάξεις Υπηρεσιακά Συμβούλια Ανωτέρων και Κατωτέρων Υπαλλήλων Αγροφυλακής τα οποία επιλαμβάνονται των θεμάτων της καταστάσεως των υπαλλήλων τούτων. Εις τον Ημέτερον επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος. 17.Α.α.43-44 Κώδικας Αγροτικής Ασφάλειας 